Αυτό το λήμμα αφορά τον καρπό.  Για το φυτό, δείτε: Κόκκινη μπανανιά.  

| Κόκκινη μπανάνα |
| --- |
| Φυτό κόκκινης μπανανιάς από την Τανζανία όπου διακρίνονται τα φρούτα και η ταξιανθία του. |
| Όνομα: | Κόκκινη μπανάνα |
| Είδος: | Μούσα η οξύληκτος *(Musa acuminata)* |
| Ποικιλία: | 'Κόκκινη Ντάκα' *('Red Dacca')* |
| Ομάδα: | Ομάδα AAA (Ομάδα *Cavendish*) |
| Προέλευση: | Ανατολική Αφρική, Δυτικές Ινδίες, Ασία και Κεντρική Αμερική |
|

Οι **κόκκινες μπανάνες** *(Red bananas)*, στην Αυστραλία, επίσης γνωστές και ως **κόκκινες μπανάνες της Ντάκα** *(Red Dacca bananas)*, είναι μια ποικιλία μπανάνας με κοκκινωπή-μωβ φλούδα. Είναι μικρότερες και πιο παχουλές, από την κοινή μπανάνα Κάβεντις *(Cavendish)*. Όταν ωριμάσουν, οι κόκκινες μπανάνες έχουν μια σάρκα που έχει χρώμα κρεμ προς ανοιχτό ροζ. Επίσης, είναι ηπιότερες και γλυκύτερες από τις κίτρινες ποικιλίες *Cavendish*, με μία ελαφρά γεύση μάνγκο. Πολλές κόκκινες μπανάνες εισάγονται από παραγωγούς στην Ανατολική Αφρική, την Ασία, τη Νότια Αμερική και τα Ηνωμένα Αραβικά Εμιράτα. Είναι ένα από τα αγαπημένα στην Κεντρική Αμερική, αλλά πωλούνται σε ολόκληρο τον κόσμο.

Ταξινομική και ονοματολογία
---------------------------

Διάφορες ποικιλίες μπανανών.
Η κόκκινη μπανάνα είναι μια τριπλοειδής ποικιλία της άγριας μπανάνας *Musa acuminata*, η οποία ανήκει στον όμιλο *Cavendish (ΑΑΑ)*.

Η επίσημη ονομασία της είναι *Musa acuminata (*Όμιλος *AAA)* **«κόκκινη Ντάκα»**.

Τα συνώνυμα περιλαμβάνουν:

* Μούσα η οξύληκτος *(Musa acuminata)* *Colla* (Όμιλος AAA) *cv. 'Red'*
* Μούσα η των σοφών *(Musa sapientum)* *L.* *f.* *rubra* *Bail.*
* Μούσα η των σοφών *(Musa sapientum)* *L.* ποικ. *rubra* *(Firm.)* *Baker*
* Μούσα η ερυθρά *(Musa rubra)* *Wall.* πρώην *Kurz.*
* Μούσα η παραδείσιος *(Musa × paradisiaca)* *L.* *ssp.* *sapientum* *(L.) Kuntze* ποικ. *rubra*
* *Musa acuminata* *Colla* (Όμιλος AAA) *cv. 'Cuban Red'*
* *Musa acuminata* *Colla* (Όμιλος *Cavendish*) *cv. 'Cuban Red'*
* *Musa acuminata* *Colla* (Όμιλος AAA) *cv. 'Red Jamaican'*
* *Musa acuminata* *Colla* (Όμιλος AAA) *cv. 'Jamaican Red'*
* *Musa acuminata* *Colla* (Όμιλος AAA)) *cv. 'Spanish Red'*

Είναι γνωστή στα Αγγλικά ως κόκκινη Ντάκα, κόκκινη μπανάνα, μπανάνα *Claret*, μπανάνα *Cavendish* "κόκκινη Κουβανή", κόκκινη Τζαμαϊκανή μπανάνα και κόκκινη μπανάνα *Cavendish*. Είναι επίσης γνωστή υπό μία ποικιλία κοινών ονομασιών σε άλλες χώρες, συμπεριλαμβανομένων των εξής:

* Βουλγαρικά: *Cherven banan*, Червен банан
* Βιρμανικά: *Shwe nget pyaw*
* Κινεζικά: *Hong guo jiao* 紅果蕉
* Δανέζικα: *Kubabanan, Æblebanan, Rød banan.*
* Ολλανδικά: *Rode banaan, Cubabanaan*
* Γαλλικά: *Figue rose* (Γουαδελούπη, Μαρτινίκα), *Figue rouge* (Αϊτή), *Figue rouge-vin, Figue violette* (Γουαδελούπη), *Bacove violette* (Γαλλική Γουιάνα), *Banane rouge, Banane violette, Banane de Cuba*
* Γερμανικά: *Weinrote Banane, Kuba Banane*
* Χίντι: *Lāl kélā*
* Ινδονησιακά: *Pisang Susu Merah*
* Ιταλικά: *Banana rosa, Banana di Cuba*
* Ιαπωνικά: *Baracoa*
* Κορεατικά: *Bbalgan banana*
* Μαλαισιανά: *Pisang raja udang*
* Πορτογαλικά: *Banana roxa* (Βραζιλία), *Bananeira roxa, Banana vermelha*
* Πολωνικά: *Czerwony banan*
* Ρωσικά: *Krasniy banan*, красный банан
* Σινχάλα: *Rathambala* රතඹලා
* Ισπανικά: *Banano color clarete, Tafetan* (Κολομβία), *Tafetan morado* (Κολομβία), *Guineo morado* (Κούβα),*Colorado* (Πουέρτο Ρίκο), *Platano colorado*, *Plátano rosado* (Εκουαδόρ), *Plátano rojo* (Περού)
* Τάγκαλογκ (Φιλιππίνες: *Morado*
* Ταμίλ: *Sevvazhai* செவ்வாழை
* Ταϊλανδέζικα: *Kluay nak* กล้วยนาก
* Μαλαγιάλαμ: *Chovazha, Chenkadali* (ചെങ്കദളി), *Kappa Pazham*
* Σανσκριτικά: रक्तकदली

Περιγραφή
---------

Πίνακας του Πωλ Γκωγκέν «Το γεύμα (Οι Μπανάνες)» 1891.
Όταν ωριμάσουν, οι κόκκινες μπανάνες οφείλουν να έχουν βαθιά κόκκινη ή καστανόχρωμη φλούδα και τρώγονται καλύτερα όταν είναι αμωλώπιστες και ελαφρώς μαλακές. Αυτή η ποικιλία περιέχει περισσότερη βήτα καροτίνη και βιταμίνη C απ'ότι η κίτρινη μπανάνα. Περιέχει επίσης, κάλιο και σίδηρο. Όσο πιο κόκκινος είναι ο καρπός, τόσο περισσότερη η καροτίνη και τόσο υψηλότερο το επίπεδο της βιταμίνης C. Όπως και με τις κίτρινες μπανάνες, οι κόκκινες μπανάνες θα ωριμάσουν εντός ολίγων ημερών, σε θερμοκρασία δωματίου και είναι καλύτερο να αποθηκεύονται εκτός ψυγείου. Χρειάζεται πολύ νερό για καλή παραγωγή.

Χρήσεις
-------

Οι κόκκινες μπανάνες τρώγονται με τον ίδιο τρόπο όπως και οι κίτρινες μπανάνες, με το ξεφλούδισμα του καρπού πριν από το φάγωμα. Συχνά τρώγονται ωμές, ολόκληρες ή τεμαχισμένες και προστίθεται σε επιδόρπια και φρουτοσαλάτες, αλλά μπορεί επίσης και να τηγανιστεί ή να ψηθεί (στο φούρνο ή στη σχάρα). Οι κόκκινες μπανάνες συνήθως, πωλούνται από τα καταστήματα, αποξηραμένες.

Η κόκκινη μπανάνα έχει περισσότερη βήτα καροτίνη και βιταμίνη C απ' ό,τι οι ποικιλίες της κίτρινης μπανάνας. Όλες οι μπανάνες περιέχουν τρεις φυσικές πηγές σακχάρων: σακχαρόζη, φρουκτόζη και γλυκόζη, που τις καθιστά μια πηγή άμεσης και βιώσιμης ενέργειας. - Δείτε περισσότερα στο: 

Οι πρώτες μπανάνες που εμφανίστηκαν στην αγορά του Τορόντο (τη δεκαετία του 1870 και του 1880) ήταν οι κόκκινες μπανάνες. Οι κόκκινες μπανάνες, είναι διαθέσιμες καθ' όλο το χρόνο, σε ειδικές αγορές και τα μεγαλύτερα σούπερ μάρκετ στις Ηνωμένες Πολιτείες.

Εικόνες
-------

* Κόκκινες μπανάνες σε αγορά στη Γουατεμάλα.Κόκκινες μπανάνες σε αγορά στη Γουατεμάλα.
* Κόκκινες μπανάνες από το Μετεπέκ, Μεξικό.Κόκκινες μπανάνες από το Μετεπέκ, Μεξικό.
* Κόκκινες μπανάνες από την Ταμίλ Ναντού (Musa × paradisiaca L. ssp. sapientum (L.) Kuntze ποικ. rubra).Κόκκινες μπανάνες από την Ταμίλ Ναντού (*Musa × paradisiaca* *L.* *ssp.* *sapientum* *(L.) Kuntze* ποικ. *rubra*).
* Αρμαθιά από ώριμες κόκκινες μπανάνες.Αρμαθιά από ώριμες κόκκινες μπανάνες.

Ασθένειες
---------

* Ασθένεια του Παναμά

Δείτε επίσης
------------

* Μπανάνα
* Κόκκινη μπανανιά

Σημειώσεις
----------

1. ↑  Οι μπανάνες Κάβεντις *(Cavendish)*, έλαβαν το όνομά τους από τον *William Cavendish*, 6ο Δούκα του *Devonshire*. Αν και δεν είναι τα πρώτα γνωστά δείγματα της μπανάνας στην Ευρώπη, γύρω στο 1834, ο *Cavendish* είχε λάβει την αποστολή των μπανανών, με την αβροφροσύνη του ιερέα του *Alton Towers* (τότε στην έδρα του *Earls* του *Shrewsbury*). Ο κηπουρός του, ο *Sir Joseph Paxton*, τις καλλιέργησε στα θερμοκήπια του *Chatsworth House*. Τα φυτά, περιγράφονται βοτανικά από τον *Paxton* ως *Musa cavendishii*, προς τιμήν του Δούκα.

Παραπομπές σημειώσεων
1. ↑  «The Cavendish Banana». Peakland Heritage.org. 19 Ιουλίου 2002. Αρχειοθετήθηκε από το πρωτότυπο στις 18 Ιουλίου 2011. Ανακτήθηκε στις 26 Νοεμβρίου 2014.

Παραπομπές
----------

1. ↑  Michel H. Porcher· Prof. Snow Barlow (19 Ιουλίου 2002). «Sorting Musa names». The University of Melbourne,. Ανακτήθηκε στις 11 Ιανουαρίου 2011.  Εξωτερικός σύνδεσμος στο `|publisher=` (βοήθεια)
2. ↑  «Red Bananas Fruit Profile». Chiquita Bananas. Αρχειοθετήθηκε από το πρωτότυπο στις 18 Ιανουαρίου 2016. Ανακτήθηκε στις 4 Ιανουαρίου 2016.
3. ↑  John V McAree (1953) The Cabbagetown Store (Toronto: Ryerson Press) p. 19.
4. ↑  «Encanto Farms: Red Dacca». Αρχειοθετήθηκε από το πρωτότυπο στις 27 Δεκεμβρίου 2015. Ανακτήθηκε στις 4 Ιανουαρίου 2016.